
Comisia pentru buget,

finanţe şi bănci

Bucureşti,   19.02.2004 

Nr. 138

AVIZ

asupra propunerii legislative pentru completarea articolului 1 din Legea nr. 309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii, în perioada 1950 - 1961
Cu adresa nr. 109 din 25.02.2003, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru completarea articolului 1 din Legea nr. 309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii, în perioada 1950 - 1961.
In urma examinării, în şedinţa din data de 19.02.2004, Comisia, cu unanimitate de voturi, a hotărât respingerea, întrucât extinderea prevederilor iniţiativelor legislative şi asupra militarilor conscriptibili care şi-au efectuat stagiul militar în cadrul unităţilor de construcţii trebuie susţinută de posibilitatea asigurării resurselor financiare necesare, condiţie impusă prin dispoziţiile art. 15 din Legea nr. 500/2002 privind finanţele publice şi de dispoziţiile art. 138 alin. (5) din Constituţie, potrivit cărora “Nici o cheltuială bugetară nu poate fi aprobată fără stabilirea sursei de finanţare” şi care nu s-a respectat de către iniţiator.

